સિદ્ધાર્થ પી. મલ્હોત્રાની ‘હીચકી’ની વાત કરીએ તો એ 2008માં આવેલી અમેરિકન ફિલ્મ ‘ફ્રન્ટ ઑફ ક્લાસ’ પર આધારિત છે, જે બ્રાડ કોહેનના પુસ્તક ‘ફ્રન્ટ ઑફ ક્લાસઃ હાઉ ટૂરેટ સિન્ડ્રોમ મેડ મી ટીચર આઈ નેવર હૅડ’ પરથી સર્જાયેલી. નૈનાનું પાત્ર એમના (બ્રાડ કોહેન) પર આધારિત છે, જે પોતે ટૂરેટ સિન્ડ્રોમના શિકાર હતા, પણ એમણે હિંમતભેર એનો સામનો કર્યો. આજે એ અમેરિકાની જાણીતી સ્કૂલના પ્રિન્સિપાલપદ પર બિરાજે છે. ટૂરેટ વિશે ટૂંકમાં જાણીએ તો, એ કાચી વયે અનુભવાય છે ને ક્રમશઃ વકરતો જાય છે. આમાં વ્યક્તિ એકની એક ક્રિયા સતત કરતાં રહે છે. જેમ કે ગળામાંથી એક વિચિત્ર અવાજ આવતો રહે, સતત હાથપગ હલાવ્યા કરશે કાં હેડકી ખાધા કરશે.